Objava spremenjenega enotnega dokumenta na osnovi zahtevka za odobritev manjše spremembe v skladu z drugim pododstavkom člena 53(2) Uredbe (EU) št. 1151/2012 Evropskega parlamenta in Sveta

(2019/C 266/06)

Evropska komisija je odobrila to manjšo spremembo v skladu s tretjim pododstavkom člena 6(2) Delegirane uredbe Komisije (EU) št. 664/2014 (1).

Zahtevek za odobritev te manjše spremembe je na voljo za vpogled v zbirki podatkov Komisije DOOR.

ENOTNI DOKUMENT

„ACEITE DE LUCENA“

EU št.: PDO-ES-0760-AM01 – 17.1.2019

ZOP ( X ) ZGO ( )

1. Ime

„Aceite de Lucena“

2. Država članica ali tretja država

Španija

3. Opis kmetijskega proizvoda ali živila

3.1 Vrsta proizvoda

Skupina 1.5 Olja in masti (maslo, margarina, olje itn.)

3.2 Opis proizvoda, za katerega se uporablja ime iz točke 1

Proizvod, zaščiten z navedeno označbo porekla, je ekstra deviško oljčno olje, pridobljeno iz plodov oljčnih dreves (Olea europea L.) pretežno sorte hojiblanca (več kot 90-odstotni delež), ki se ji pridružujejo druge sprejete sekundarne sorte (arbequina, picual, lechín, tempranilla, ocal, campanil in chorruo). Pridobiva se izključno s fizikalnimi ali mehanskimi postopki, s stiskanjem pri nizki temperaturi, ki ne spreminja kemične sestave olja, ob tem pa se ohranijo okus, aroma in lastnosti plodov, iz katerih se pridobiva.

Barva: med živozeleno in rumenozeleno, kar je odvisno od časa obiranja (lestvica ABT od 2/4 do 3/4).

Okus: zaščitena olja imajo srednjo sadežnost, priokus po mandeljnih in zeleni travi ter ravnotežje med grenkostjo in pikantnostjo, pri čemer sta obe zelo blagi.

Aroma: prevladuje sadna aroma zelene trave.

Fizikalno-kemične in organoleptične lastnosti olj:

Kisline: največ 0,8 %

Peroksidno število: največ 0,2 mekv O2/kg olja

Absorpcija ultravijolične svetlobe (K270): največ 0,15

Vlaga: največ 0,2 %

Polifenoli (kofeinska kislina): najmanj 100 ppm in povprečno 350 ppm

Mediana sadežnosti (Ms): 3 ali več

Mediana pikantnosti: od 1 do 3

Mediana grenkosti: od 1 do 3

Mediana napak (Mn): 0

3.3 Krma (samo za proizvode živalskega izvora) in surovine (samo za predelane proizvode)

—

3.4 Posebne faze proizvodnje, ki jih je treba izvajati na opredeljenem geografskem območju

Pridelava oljk in njihova predelava potekata na geografskem območju iz točke 4.

Obrezovanje oljčnih dreves, obiranje oljk, postopki njihovega čiščenja in pranja, njihovo mletje, stiskanje ter ločevanje po stopnjah in pretakanje olja morajo potekati na opredeljenem geografskem območju.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6 Posebna pravila za označevanje proizvoda, za katerega se uporablja registrirano ime

Vsa pakiranja ekstra deviškega oljčnega olja z zaščiteno označbo porekla „Aceite de Lucena“ morajo imeti identifikacijsko sekundarno etiketo, ki jo dodeli regulativni svet ter na kateri morajo biti obvezno navedba „Aceite de Lucena“, logotip in enotna serijska številka za vsako pakiranje.

4. Jedrnata opredelitev geografskega območja

Geografsko območje leži na jugu province Kordoba (Španija) ter ga sestavljajo te občine: Aguilar de la Frontera, Benamejí, Encinas Reales, Iznájar, Lucena, Montilla, Moriles, Monturque in Rute ter vzhodni del občine Puente Genil, ki leži na desnem bregu reke Genil.

5. Povezava z geografskim območjem

Posebnosti geografskega območja

Naravni dejavniki

Za apnenčasta tla je značilen visok delež karbonatov. Gre za revna tla, v katerih korenine le malo rastejo navpično, poleg tega pa nekoliko primanjkuje organskih snovi. V njih je poleg tega velik delež kalcija, zato je vrednost pH visoka, in sicer med 6 in 8.

Povprečna nadmorska višina je med 171 m v Puente Genilu in 800 m v Iznájarju. Najvišje točke v regiji so v Subetijskem gorovju, ki segajo nad 1 200 m.

Regija ima sredozemsko podnebje z zmerno mrzlimi zimami ter suhimi in vročimi poletji. Kontinentalizacija se v nasprotju s preostalim delom province izraža le prek nekaterih značilnosti območja proizvodnje ZOP „Aceite de Lucena“.

Človeški dejavniki

Običajna gostota nasada kultur na navedenem območju in tudi njihovo omejeno območje omogočata popolno osončenost celotne pridelovalne površine dreves, k čemur pomembno prispevajo še tehnike obrezovanja v nasadu ter rast, vzdrževanje in čiščenje oljčnih dreves.

Obiranje na opredeljenem geografskem območju poteka v skladu z analizami dozorelosti in dobljene količine olja. Tako dobljena olja so blažjega okusa zaradi spremenjene vsebnosti polifenolov, hkrati pa se s tem prepreči možnost, da bi plodovi odpadli sami.

Sistem obiranja oljk, njihov prevoz v oljarno in stiskanje omogočajo, da se ti postopki opravijo povprečno v 24 in največ 72 urah.

Posebnosti proizvoda

Fizikalne in kemične lastnosti

Kisline: največ 0,8 %

Peroksidno število: največ 0,2 mekv O2/kg olja

Absorpcija ultravijolične svetlobe (K270): največ 0,15

Vlaga: največ 0,2 %

Polifenoli (kofeinska kislina): najmanj 100 ppm.

Povprečno 350 ppm.

Organoleptične lastnosti

Mediana sadežnosti (Ms): 3 ali več

Mediana pikantnosti: med 1 in 3

Mediana grenkosti: med 1 in 3

Mediana napak (Mn): 0

Znatni, čeprav blagi grenkost in pikantnost, ki sta zelo uravnoteženi.

Blaga aroma in okus z značilno sadno aromo, imenovano „almendrado“ (mandljeva), sorte hojiblanca, ki je temeljna sorta, zato določata sestavo olj, proizvedenih na navedenem območju.

Nizka vsebnost kislin v olju, ki nikoli ne preseže 0,8 vol. % ter običajno niha med 0,1 in 0,3.

V skladu z organoleptično oceno vsebnost sadne arome sveže pokošene zelene trave.

Pri oljih prevladuje zelena barva.

Vzročna povezava med geografskim območjem in kakovostjo ali značilnostmi proizvoda (pri ZOP) oziroma določeno kakovostjo, slovesom ali drugimi značilnostmi proizvoda (pri ZGO)

Značilnosti okolja na območju proizvodnje ZOP „Aceite de Lucena“, kot so povprečna nadmorska višina, apnenčasta sestava tal z visokim deležem karbonatov in sredozemsko podnebje, zvišujejo vsebnost polifenolov v oljih. Zato so senzorične lastnosti teh olj drugačne, zlasti zaradi znatne, čeprav blage pikantnosti in grenkosti.

Pikantnost je posledica prisotnosti fenolov v oljih. Navedeni monomer nastane, kadar je vsebnost polifenolov višja, če se pozneje ne izgubi zaradi visokih temperatur ali prekomerne uporabe vode med pridelavo.

Podobno velja pri grenkosti, ki jo povzroča vsebnost aglikona, ki nastane med razpadom polifenolov. Višja vsebnost polifenolov torej spodbuja nastanek aglikona.

Sorte oljčnih dreves z ZOP „Aceite de Lucena“, ki se gojijo na območju proizvodnje, imajo značilno skupno vsebnost polifenolov, kar omogoča pridobivanje blagih olj z uravnoteženo pikantnostjo in grenkostjo.

Tehnike pridelovanja, ki zajemajo zgodnje obiranje, predelavo pri nizkih temperaturah in hitrost postopka od obiranja ter se izvajajo na območju Lucene, vplivajo na vsebnost kislin v oljih in njihove senzorične lastnosti (organoleptične lastnosti). Dobljena olja imajo zlasti iz navedenih razlogov nizko vsebnost kislin.

Pri zgodnjem obiranju nastane trans-2-heksenalni aldehid; če postopek predelave poteka previdno, temperatura ne naraste in se uporabi malo vode, se razvije aroma po zeleni travi.

Zato pri oljih prevladuje zelena barva, ki – poznejša kot je sezona obiranja – postane bolj zlate, skoraj zelenorumene barve.

Stiskanje pri nizki temperaturi, majhen delež vode, uporabljene med postopkom, in shranjevanje olj v ustreznih posodah s povsem inertno atmosfero omogočajo zaščito in ohranitev značilnih organoleptičnih lastnosti proizvoda.

Sklic na objavo specifikacije proizvoda

(drugi pododstavek člena 6(1) te uredbe)

https://juntadeandalucia.es/export/drupaljda/Pliego_Aceite_de_Lucena_modificado.pdf.

(1) UL L 179, 19.6.2014, str. 17.